In curand trebuie sa apara albumul Gun Fu. Acesta se va numi Anacronic si apare la o distanta de aproape 5 ani de primul album, Killu’ din stilu’ cu skilluri, lansat in 2014. Pana apare acesta, iti recomand sa-l asculti pe celalalt, merita din plin.

Cine face parte din Gun Fu acum, care e componenta actuala?

J: Sifu, Jager, Eyekon si Igura.

Cine a lucrat la album, producatori, Dj-i, sunt mai multe persoane?

J: Albumul este produs in intregime de FLG. Toata partea de DJ-ing e asigurata de Igura. E o treaba interna, singurele interferente exterioare fiind MC-ii de pe featuri.

S: In plus toata partea de post procesare este facuta de Bufu.S-a lucrat timp de cateva luni la comun, fiecare a contribuit cu ceva si cred ca in final se observa amprenta fiecaruia.

O sa fie si fizic sau doar online?

J: Va fi si fizic intr-un numar limitat.

Ce face albumul sa fie Anacronic?

J: Faptul ca nu isi gaseste oarecum locul in ce se intampla in ziua de azi in rap. Noi venim din alte timpuri si drept urmare aducem cu noi albumul asta, din alte timpuri. Cu siguranta si-ar fi gasit locul in trecut, dar la fel de bine poate il va descoperi cineva in viitorul indepartat (stii, moda revine) si isi va gasi locul atunci.

Dar cu siguranta la momentul asta nu se incadreaza in viziunea generala privind genul asta de muzica.

Care credeti ca e punctul forte al albumului?

J: Pai… e produs de FLG, scratch-uit de Igura, rimat de Jager, Sifu, Eyekon si mixat/masterizat de Bufu. Mai mult de atat ce am fi putut sa-i facem?

S: As indrazni sa spun ca este un album ceva mai matur decat primul. Perspectiva din care sunt abordate subiectele pieselor poate fi un punct forte dar si modul de abordare a albumului ca intreg prin laitmotivele regasite atat pe partea de sound cat si pe partea de compozitie.

Cat timp ati lucrat la el?

J: Timp calendaristic pare ca 5-6 ani. Timp efectiv sa zic cam un an jumate.

S: Realitatea este ca ne-am apucat de el in urma cu un an jumatate dar n-a fost o munca neaparat continua. Partea de compozitie si munca in studio a durat in jur de 8 luni per total iar restul timpului este acoperit de partea de productie si post productie.

Aveti in plan ceva clipuri de promovare?

J: Nu.

S: Nu avem in plan, dar planurile se pot schimba. Cel putin in prima faza am vrea ca acest material sa fie ascultat , nu vizionat.

Unde ati fost ultimii ani? 🙂

J: Viata de zi cu zi cu capriciile ei.

S: Unde am fost mereu. Viata nu e doar rap. S-au dus vremurile in care toti Mc-ii raspundeau cu „pentru mine hiphopul e un mod de viata” pentru ca asa dadea bine. Chiar daca aplicam principii din hiphop in viata de zi cu zi, e mai bine sa iesim si sa le aplicam decat doar sa vorbim despre ele.

Pentru Sifu: de ce ti se luase de hip-hop, ce nu era ok?

S: Hiphopul in sine nu are nicio vina. Nu ma mai regasesc eu in totalitate in scena pe care se desfasoara de ceva timp. Schimbul de generatii aduce mereu lucruri noi dintre care nu toate bune; diferente de viziuni , diferente de abordari, principii diferite. In plus am observat ca din momentul in care am facut un pas in spate, a inceput sa-mi dispara treptat stresul din viata. Muzica ramane nr-ul 1 insa ma pot lipsi de lucrurile pe care le aduce cu ea.

Pt Jager: cum e sa fii tatic nu doar in rap?

J: Ma uit la copil… ma gandesc la viata mea de pana sa-l am… si efectiv ma simt ca si cand as fi fost un bilet intr-o urna imensa de tombola si din milioane de bilete eu am fost ala extras.

Primul si ultimul vostru album de pana acum a fost lansat in 2014 (l-am reascultat recent, smecher). Cum s-a schimbat rap-ul romanesc de atunci?

J: In principiu a bubuit treaba cu trapul si multa lume s-a dus in directia asta.

S: N-as sti sa spun ce s-a schimbat exact. Nu am facut parte din fenomen in ultimii ani, ca MC deloc iar ca ascultator doar ocazional, prin urmare nu prea as avea dreptul sa ma exprim.

Intrebarea obligatorie: ce parere aveti de stilul trap/ trapish?

J: Daca e intrebarea aia obligatorie trebuie sa fie si raspunsul ala obligatoriu argumentat. Nu e pentru mine. Nu imi plac beaturile, mie imi place toba grea, ma activeaza sau ma linisteste depinde de moment, 808-ul ala ma zgarie pe creier efectiv.

Nu imi place flowul asta “general abordat” sa zic asa, e un tipar, o reteta. Si mai ales nu imi plac subiectele.

In toate piesele trap pe care le-am ascultat cea mai compelexa metafora pe care am auzit-o e “zdreanta ta”. Poate nu am ascultat eu destul cat sa ii suprind esenta.

Bine, e parearea mea si am explicat de ce nu ascult eu personal, asta nu inseamna ca incurajez lumea sa nu asculte sau sunt optuz la modul “trebuie sa dispara ca nu e rap adevarat”.

Fiecare generatie creste cu muzica ei, cu personajele ei de desene animate, filmele ei etc.

S: Nu am nimic impotriva lui, il consider un gen muzical separat si de sine statator. Unele lucruri care imi par mie ca suna bine imi plac altele nu, ca in oricare alt gen muzical.

Ce ati mai ascultat in ultima vreme si v-a rupt fasul? (romanesc sau de afara)?

J: Din ce apare nou ascult doar ce descopar intamplator sau imi arata altcineva, ca nu mai am timp sa fac sapaturi ca in trecut. Mi-a placut albumul lui Phunk B – marf, BMC – 404-Error si Deliric cu Silent Strike – II si proiectul celor de la Bam Dighidi Bam.

S: Romanesc eu ascult doar ce imi mai arata Jager 🙂 el e Spotify-ul meu uman. In rest ascult muzica veche si foarte veche, si nu ma refer la rap. De principiu folosesc foarte mult din timpul meu facand digging digital sau uneori in discuri.

Ce credeti ca a aparut in rap-ul nostru in ultimii ani si a facut bine? Daca e cazul.

J: Cea mai buna chestie care s-a intamplat din pct meu de vedere e ca Deliric (un mc complet care poate fi luat cu toata increderea ca model de orice pusti ce vrea sa se apuce de rap) si Silent Strike (un producer exponential) au avut 5000 de oameni la Arene cu un produs asa cum ar trebui sa fie toate.

Ce poate fi mai frumos in rap decat sa reusesti un asemenea succes fara niciun compromis? Pt ca mie ca ascultator asa mi se pare proiectul asta, facut fara niciun compromis. L-au facut exact cum au vrut, “dupa chipul si asemanarea lor”.

Asta iti da speranta ca nu ne-am retardat de tot. Ca nu toti am ajuns sa credem ca mancarea se gaseste doar la fast food, ca filmele cele mai bune sunt comedii cu Jack Black, si muzica inseamna alea 5 “hituri” jumate in engleza, jumate in spaniola case se repeta la infinit pe radio.

In general chestii pentru care nu mai trebuie sa te educi si sa muncesti ca artist pt ca stii ca la randul sau publicul nu se mai educa si nu mai munceste pt a obtine un semtiment, o vibratie; pentru a deslusi vreun mister.

Pur si simplu sta in fata ta ca un imens pelican cu pliscul larg deschis asteptand sa inghita tot ce ii arunci, fara sa savureze, pt ca cei din jur ii spun ca esti la moda.

S: Faptul ca s-a trecut de la „concerte” cu 25 de oameni in baruri cu scena pe 4 lazi de bere si 5 scanduri si microfoane de karaoke, la concerte in sali dedicate si bilete vandute online, la plati de taxe, la lucruri care duc catre o normalitate.

Ce asteptari sunt de la album? Ce vreti sa se intample cu el?

J: Ar trebui sa fie incununarea “carierei” noastre. Daca nu sa faca fericiti oamenii aia putini care inca il asteapta, macar sa nu ii dezamageasca. Asta chiar ar durea.

S: Singura asteptare pe care am avut-o de la el a fost sa imi placa mie personal ca produs finit. In rest, orice alt lucru bun pe care il poate aduce este bonus pentru mine.

Ati fost pe la Untold, Electric etc.? Vreun MC/ band live care v-a placut?

J: Nu am fost.

S: La banca mi-au spus ca „plata cazare Cluj pentru Untold” nu este un motiv bun pentru a lua credit.

Un cuvant de incheiere pt ascultatori?

J: Ia-ti timp petru albumul asta. Asculta-l ca si cand ar fi facut de tine si ar urma sa-l arati lumii intregi. Vezi ce a vrut sa zica mc-ul acolo, ce a vrut sa zica dincolo. Cum te identifici cu temele? Cum se aude kick-ul, cum se aude snare-ul, cum sunt scratch-urile ca volum in raport cu vocile? Mesteca-l incet si scuipa-l daca nu-ti place. Dar nu-l inghiti nemestecat ca pelicanul de mai sus.

S: Mesajul pentru ei este albumul in sine, insotit de multumiri pentru suportul acordat in trecut si prezent si pentru rabdarea pe care au avut-o cu noi pana ne-am hotarat sa lucram din nou la ceva si pentru rabdarea pe care au avut-o cu deadline-urile anuntate si mereu schimbare de la luna la luna. Ascultatorii ne pot contacta direct pe paginile noastre de social media, daca au ceva sa ne spuna.

Pe baietii de la Gun Fu ii gasiti pe pagina lor de facebook cu acelasi nume.